

**"Қазақстан Республикасының кейбір заңнамалық актілеріне терроризмге қарсы іс-қимыл мәселелері бойынша өзгерістер мен толықтырулар енгізу туралы" Қазақстан Республикасының 2010 жылғы 8 сәуірдегі Заңын іске асыру жөніндегі шаралар туралы**

Қазақстан Республикасы Премьер-Министрінің 2010 жылғы 27 мамырдағы № 78-ө Өкімі

      1. Қоса беріліп отырған «Қазақстан Республикасының кейбір заңнамалық актілеріне терроризмге қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасының 2010 жылғы 8 сәуірдегі Заңын іске асыру мақсатында қабылдануы қажет нормативтік құқықтық актілердің тізбесі (бұдан әрі - тізбе) бекітілсін.  
      2. Қазақстан Республикасы Ұлттық қауіпсіздік комитеті (келісім бойынша):  
      1) тізбеге сәйкес нормативтік құқықтық актілердің жобаларын әзірлесін және белгіленген тәртіппен Қазақстан Республикасының Үкіметіне енгізсін;  
      2) тиісті ведомстволық нормативтік құқықтық акт қабылдасын және Қазақстан Республикасының Үкіметін қабылданған шаралар туралы хабардар етсін.

*Премьер-Министр                               К. Мәсімов*

Қазақстан Республикасы   
Премьер-Министрінің    
2010 жылғы 27 мамырдағы  
№ 78-ө өкімімен       
бекітілген

**«Қазақстан Республикасының кейбір заңнамалық актілеріне терроризмге қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасының 2010 жылғы 8 сәуірдегі Заңын іске асыру мақсатында қабылдануы қажет нормативтік құқықтық актілердің**  
**тізбесі**

|  |  |  |  |  |
| --- | --- | --- | --- | --- |
| **Р/с №** | **Атауы** | **Актінің нысаны** | **Орындалуына жауапты мемлекеттік орган** | **Орындау мерзімі** |
| 1 | Терроризмге қарсы операцияларды жүргізу кезінде ұйымдарға немесе жеке тұлғаларға тиесілі көлік құралдарын пайдалануға байланысты зиянды өндіріп алу туралы ережені бекіту туралы | Қазақстан Республикасы Үкіметінің қаулысы | ҰҚК (келісім бойынша) | 2010 жылғы маусым |
| 2 | Қазақстан Республикасы Үкіметінің 2005 жылғы 30 наурыздағы № 284қбпү қаулысына өзгерістер мен толықтырулар енгізу туралы | Қазақстан Республикасы Үкіметінің қаулысы | ҰҚК (келісім бойынша) | 2010 жылғы маусым |
| 3 | Террористік қатынастарға бейім объектілердің тізбесін бекіту туралы | ҰҚК Төрағасының бұйрығы | ҰҚК (келісім бойынша) | 2010 жылғы маусым |

**Ескертпе: аббревиатураның толық жазылуы:**  
ҰҚК - Қазақстан Республикасы Ұлттық қауіпсіздік комитеті

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК